Pasiūlymas TARYBOS REGLAMENTAS kuriuo dėl atlantinių silkiaryklių apsaugos, tam tikrų BLSK ir tam tikrų Jungtinei Karalystei, Vokietijai ir Airijai nustatytų žvejybos pastangų apribojimų iš dalies keičiami Tarybos reglamentai (ES) Nr. 57/2011 ir (EB) Nr. 754/2009 /* KOM/2011/0496 galutinis - 2011/0222 (NLE) */





AIŠKINAMASIS MEMORANDUMAS 1. PASIŪLYMO APLINKYBĖS Tarybos reglamentu (ES) Nr. 57/2011 2011 metams nustatytos tam tikrų žuvų išteklių ir žuvų išteklių grupių žvejybos galimybės, taikomos ES vandenyse žvejojantiems laivams ir kai kuriuose ES nepriklausančiuose vandenyse žvejojantiems ES laivams. Galiojantis reglamentas paprastai iš dalies keičiamas keliskart. Vienas iš pasiūlytų pakeitimų yra susijęs atlantinių menkių valdymo plano (Tarybos reglamentas (EB) Nr. 1342/2008), susijusio su žvejybos pastangų sistemos taikymu laivams ir jos netaikymu, įgyvendinimu. Šis klausimas iš dalies reglamentuotas Reglamentu 57/2011 (žvejybos tam tikromis įrankių grupėmis galimybių ribos, IIA priedas), tačiau tikrasis sprendimas dėl plane nustatytos žvejybos pastangų sistemos taikymo arba netaikymo laivų grupėms padarytas Tarybos reglamentu (EB) Nr. 754/2009. Todėl pastarąjį reglamentą taip pat reikia iš dalies pakeisti. Nuostatos, kuriomis jis turi būti iš dalies keičiamas, pateikiamos šiame pasiūlyme. 2. KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI Netaikoma. 3. TEISINIAI PASIŪLYMO ASPEKTAI Siūlomi tokie pakeitimai: 1. Reglamento (ES) Nr. 57/2011 8 straipsnyje nustatyta, kad atlantinius silkiaryklius tarptautiniuose vandenyse žvejoti draudžiama (o netyčia juos sužvejojus nustatytas įpareigojimas nedelsiant paleisti), o IA priede nustatyta, kad šio ištekliaus BLSK tam tikrose Atlanto vandenyno ICES zonose yra 0 (jokių nuostatų dėl netyčinio sužvejojimo nėra). Todėl tam tikruose ES vandenų rajonuose atlantinių silkiaryklių žvejyba yra nepakankamai reglamentuojama, tai yra, nėra nuostatų, kuriomis būtų draudžiama pasilikti sužvejotas šios rūšies žuvis. Atsižvelgiant į šios rūšies būklę ir į tai, kad vyksta diskusijos dėl galimo jos įtraukimo į CITES konvencijos III priedėlį, būtina įgyvendinti visapusišką atlantinių silkiaryklių apsaugą visuose rajonuose. Tuo tikslu pasiūlyme numatyta: 2. reglamento ID priede nustatyti, kad atlantinių silkiaryklių BLSK Viduržemio jūroje yra 0. Taip užtikrinama, kad Viduržemio jūros baseino valstybių narių jurisdikcijai priklausančiuose vandenyse žvejyba bus draudžiama (žvejyba vandenyse, kurie nepriklauso nacionalinei jurisdikcijai, jau draudžiama bendru draudimu žvejoti tarptautiniuose vandenyse); 3. Iš dalies pakeisti 0 BLSK apibūdinimą IA priede, kad būtų įtraukti visi ICES ir ŽMTEK zonų Atlanto vandenyne ES priklausantys vandenys, ir 4. abiem pirmiau (a ir b punktuose) nurodytais atvejais nustatyti vienodus įpareigojimus nedelsiant paleisti sužvejotas žuvis. 5. Atlantinių menkių valdymo planu (Tarybos reglamentas (EB) Nr. 1342/2008) nustatyta šio ištekliaus žvejybos pastangų sistema, grindžiama valstybių narių Komisijai ir Žuvininkystės mokslo, technikos ir ekonomikos komitetui (ŽMTEK) reguliariai teikiamais duomenimis. Komisija, remdamasi ŽMTEK rekomendacijomis dėl valstybių narių pateiktų duomenų, gali pasiūlyti tam tikroms laivų grupėms netaikyti atlantinių menkių valdymo plane nustatytos žvejybos pastangų sistemos. Pagrindinė tos sistemos netaikymo sąlyga – atitinkami laivai turi sužvejoti ne daugiau kaip 1,5 % atlantinių menkių. Kasmet valstybės narės turi pateikti ataskaitas apie laivus, kuriems minėta sistema netaikoma, kad Komisija galėtų įsitikinti (remdamasi ŽMTEK rekomendacija), jog laikomasi 1,5 % ribos. Priešingu atveju, atlantinių menkių valdymo plane numatyta, kad Taryba turi atitinkamiems laivams vėl taikyti žvejybos pastangų sistemą. Šiuo klausimu, laikantis atlantinių menkių valdymo plane ir jo įgyvendinimo taisyklėse nustatytų procedūrų, pasiūlyme iš dalies keisti Reglamentą (ES) Nr. 57/2011 siūloma: 6. žvejybos pastangų sistemos netaikyti tam tikriems Airijos laivams, žvejojantiems į vakarus nuo Škotijos ir naudojantiems dugninius tralus, kurių tinklo akies dydis yra 100 mm arba didesnis; 7. dviems DE laivų grupėms, kurioms atlantinių menkių valdymo plane nustatyta žvejybos pastangų sistema iki šiol netaikyta, pradėti ją taikyti; 8. dviems UK laivų grupėms, kurioms atlantinių menkių valdymo plane nustatyta žvejybos pastangų sistema iki šiol netaikyta, pradėti ją taikyti; 9. Taip pat siūloma likusiam 2011 m. laikotarpiui padidinti atlantinių menkių Keltų jūroje BLSK, atsižvelgiant į naujas ir patikslintas ICES ir ŽMTEK mokslines rekomendacijas, ir įtraukti naują juodadėmių menkių BLSK Svalbarde (Barenco jūroje) greta tai pačiai vietovei jau nustatyto atlantinių menkių BLSK. ES kvota šiuo metu valstybėms narėms neskirstoma, tačiau ateityje gali būti nustatytas jos paskirstymo būdas. 10. Daliniu pakeitimu taip pat padaroma techninė pataisa, susijusi su laikinu žvejybos draudimu Porcupine pakrantėje (Reglamento (ES) Nr. 57/2011 13 straipsnis). Kadangi minėtame straipsnyje tarp kitų draudžiamų išteklių minimi norveginiai omarai, turi būti padaryta kryžminė nuoroda atitinkamame su norveginiais omarais susijusiame įraše (norveginis omaras VII). 2011/0222 (NLE) Pasiūlymas TARYBOS REGLAMENTAS kuriuo dėl atlantinių silkiaryklių apsaugos, tam tikrų BLSK ir tam tikrų Jungtinei Karalystei, Vokietijai ir Airijai nustatytų žvejybos pastangų apribojimų iš dalies keičiami Tarybos reglamentai (ES) Nr. 57/2011 ir (EB) Nr. 754/2009 EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, ypač į jos 43 straipsnio 3 dalį, atsižvelgdama į Europos Komisijos pasiūlymą[1], kadangi: 11. Tarybos reglamentu (ES) Nr. 57/2011[2] 2011 metams nustatomos tam tikrų žuvų išteklių ir žuvų išteklių grupių žvejybos galimybės, taikomos ES vandenyse žvejojantiems laivams ir kai kuriuose ES nepriklausančiuose vandenyse žvejojantiems ES laivams; 12. mokslininkams pavykus geriau įvertinti atlantinių menkių būklę Keltų jūroje patvirtinta, kad rekomendacijose, kuriomis remiantis nustatytas dabar taikomas BLSK, nepakankamai įvertinta stipri 2009 m. klasė taigi ir dinaminis šių išteklių biomasės padidėjimas. Todėl, atsižvelgiant į naujas Šiaurės vakarų regiono patariamosios tarybos (angl. NWWRAC) numatytas selektyvumo priemones, dėl kurių sumažėtų žvejojant atlantines menkes netyčia sužvejojamų ir išmetamų juodadėmių menkių ir paprastųjų merlangų kiekis, likusiam 2011 m. laikotarpiui derėtų taikyti patikslintą atlantinių menkių Keltų jūroje BLSK, nustatytą pagal naujas mokslines rekomendacijas; 13. Reglamento (ES) Nr. 57/2011 8 straipsniu draudžiama žvejoti atlantinius silkiaryklius tarptautiniuose vandenyse (o netyčia juos sužvejojus nustatytas įpareigojimas nedelsiant paleisti). To reglamento IA priede nustatytas 0 tonų bendras leidžiamas sužvejoti atlantinių silkiaryklių kiekis tam tikrose ICES zonose (nenustatant jokių nuostatų dėl netyčia sužvejotų šios rūšies žuvų). Todėl tam tikrose Sąjungos vandenų rajonuose atlantinių silkiaryklių žvejyba neribojama. Atsižvelgiant į šios rūšies būklę ir į tai, kad vyksta diskusijos dėl galimo jos įtraukimo į CITES konvencijos III priedėlį, būtina įgyvendinti visapusišką atlantinių silkiaryklių apsaugą visuose rajonuose; 14. nuo 1986 m. atlantinių menkių žvejyba I ir IIa zonos tarptautiniuose vandenyse (Barenco jūra) vykdoma pagal autonominę ES nustatytą kvotą. ES siekiant nuosekliai užtikrinti tausią žvejybą, tose pačiose zonose reikėtų nustatyti specialią juodadėmių menkių kvotą, apimančią ir žvejojant atlantines menkes netyčia sužvejotų juodadėmių menkių kiekį. Nepaisant to, kad Taryba galėtų susitarti dėl nuolatinio paskirstymo būdo 2012 m., reikėtų nustatyti 2011 m. ES kvotą, pagrįstą 10 metų (2001-2010 m.) valstybių narių sužvejoto kiekio vidurkiu, nustatytu pagal tam tikrų ta žvejyba užsiimančių valstybių narių (Prancūzijos, Vokietijos, Airijos, Lenkijos, Portugalijos, Ispanijos ir Jungtinės Karalystės) pateiktus duomenis; 15. 2008 m. gruodžio 18 d. Tarybos reglamentu (EB) Nr. 1342/2008 nustatytas atlantinių menkių išteklių ir šių išteklių žvejybos būdų daugiametis planas; 16. laikydamasi Reglamento (EB) Nr. 1342/2008 11 straipsnio, Taryba, remdamasi valstybių narių pateikta ir Žuvininkystės mokslo, technikos ir ekonomikos komiteto (ŽMTEK) įvertinta informacija, gali netaikyti tuo reglamentu nustatytos žvejybos pastangų sistemos tam tikroms laivų grupėms, jei yra tinkamų duomenų apie atitinkamų laivų sužvejojamus ir į jūrą išmetamus atlantinių menkių kiekius, kurie rodo, kad tos grupės laivų sužvejojamas atlantinių menkių kiekis neviršija 1,5 % bendro jų sužvejojamo žuvų kiekio ir kad žvejybos pastangų sistemos taikymas tai grupei būtų pernelyg didelė administracinė našta, palyginti su jos bendru poveikiu atlantinių menkių ištekliams; 17. remiantis tuo 11 straipsniu, Tarybos reglamentu (EB) Nr. 754/2009[3] leista tam tikrų grupių laivams netaikyti Reglamento (EB) Nr. 1342/2008 III skyriuje nustatytos žvejybos pastangų sistemos; 18. Airija pateikė informacijos apie laivų grupės vykdomą atlantinių menkių žvejybą: į vakarus nuo Škotijos, Tarybos reglamento (EB) Nr. 43/2009 III priedo 6.1 punkte nurodytame rajone, jie žvejojo dugniniais tralais, kurių kvadratinės akys yra 120 mm ar didesnės, o kituose rajonuose į vakarus nuo Škotijos naudojo tinklus, kurių akys yra 100 mm dydžio. Remiantis ta informacija, kurią įvertino ŽMTEK, galima nustatyti, kad tos laivų grupės sužvejotas atlantinių menkių kiekis, įskaitant į jūrą išmestas žuvis, neviršija 1,5% jų bendro sužvejojamų žuvų kiekio. Be to, yra įdiegtos kontrolės ir stebėsenos priemonės, kuriomis užtikrinama tos laivų grupės žvejybos kontrolė ir stebėsena. Galiausiai, žvejybos pastangų sistemos taikymas tai laivų grupei yra pernelyg didelė administracinė našta, palyginti su to taikymo bendru poveikiu atlantinių menkių ištekliams. Todėl derėtų iš dalies pakeisti Reglamentą (EB) Nr. 754/2009, kad tai laivų grupei nebūtų taikoma Reglamento (EB) Nr. 1342/2008 III skyriuje nustatyta žvejybos pastangų sistema. Todėl Reglamentu (ES) Nr. 57/2011 Airijai nustatytos žvejybos pastangų ribos turėtų būti iš dalies pakeistos; 19. šiuo metu tam tikrai Vokietijos laivų grupei netaikoma Reglamento (EB) Nr. 1342/2008 III skyriuje nustatyta žvejybos pastangų sistema. Iš 2011 m. Vokietijos pateiktos informacijos ŽMTEK negalėjo įvertinti, ar Reglamento (EB) Nr. 1342/2008 11 straipsnyje nustatytos sąlygos buvo įvykdytos ir 2010 m. valdymo laikotarpiu. Todėl tikslinga tai Vokietijos laivų grupei vėl pradėti taikyti pirmiau minėtą žvejybos pastangų sistemą. Reglamentas (EB) Nr. 754/2009 turėtų būti atitinkamai iš dalies pakeistas; 20. šiuo metu dviems Jungtinės Karalystės laivų grupėms netaikoma Reglamento (EB) Nr. 1342/2008 III skyriuje nustatyta žvejybos pastangų sistema. Iš 2011 m. Jungtinės Karalystės pateiktos informacijos ŽMTEK negalėjo įvertinti, ar Reglamento (EB) Nr. 1342/2008 11 straipsnyje nustatytos sąlygos buvo įvykdytos ir 2010 m. valdymo laikotarpiu. Todėl tikslinga toms dviems Jungtinės Karalystės laivų grupėms vėl pradėti taikyti pirmiau minėtą žvejybos pastangų sistemą. Reglamentas (EB) Nr. 754/2009 turėtų būti atitinkamai iš dalies pakeistas; 21. iš esmės Reglamentas (EB) Nr. 57/2011 taikomas nuo 2011 m. sausio 1 d. Tačiau Reglamente (ES) Nr. 57/2011 nustatyti žvejybos pastangų apribojimai taikomi vienerius metus nuo 2011 m. vasario 1 d. Todėl šio reglamento nuostatos dėl sužvejojamo kiekio apribojimo ir paskirstymų turėtų būti taikomos nuo 2011 m. sausio 1 d., o šio reglamento nuostatos dėl žvejybos pastangų apribojimo turėtų būti taikomos nuo 2011 m. vasario 1 d. Toks taikymas atgaline data nepažeistų teisinio tikrumo principo, nes aptariamos žvejybos galimybės dar neišnaudotos. Kadangi žvejybos pastangų sistemos pakeitimai turi tiesioginės įtakos atitinkamų laivynų ekonominei veiklai, šis reglamentas turėtų įsigalioti iš karto po jo paskelbimo, PRIĖMĖ ŠĮ REGLAMENTĄ: 1 straipsnis Reglamento (ES) Nr. 57/2011 pakeitimai Reglamentas (ES) Nr. 57/2011 iš dalies keičiamas taip: 22. IA priede atlantinėms menkėms VIIb, VIIc, VIIe–k, VIII, IX ir X zonose ir CECAF 34.1.1 rajono ES vandenyse skirtas įrašas pakeičiamas taip: „Rūšis: | Atlantinė menkė Gadus morhua | Zona: | VIIb, VIIc, VIIe-k, VIII, IX ir X zonos; CECAF 34.1.1 rajono ES vandenys (COD/7XAD34) | Belgija | 240 | Mokslinėmis rekomendacijomis pagrįstas BLSK Taikomas šio reglamento 12 straipsnis. | Prancūzija | 3 934 | Airija | 780 | Nyderlandai | 1 | Jungtinė Karalystė | 424 | ES | 5 379 | BLSK | 5 379“ | 23. IA priede atlantiniams silkiarykliams III, IV, V, VI, VII, VIII, IX, X ir XII zonose ES ir tarptautiniuose vandenyse skirtas įrašas pakeičiamas taip: „Rūšis: | Atlantinis silkiaryklis Lamna nasus | Zona: | Prancūzijos Gvianos vandenys, Kategato sąsiauris; Skagerako sąsiaurio ir I, II, III, IV, V, VI, VII, VIII, IX, X, XII ir XIV zonų ES vandenys; CECAF 34.1.1, 34.1.2 ir 34.2 rajono ES vandenys (POR/3-1234) | Danija | 0 | (1) | Mokslinėmis rekomendacijomis pagrįstas BLSK | Prancūzija | 0 | (1) | Vokietija | 0 | (1) | Airija | 0 | (1) | Ispanija | 0 | (1) | Jungtinė Karalystė | 0 | (1) | ES | 0 | (1) | 0 | (1) | BLSK | 0 | (1) | (1) Šių rūšių sužvejotos žuvys iš karto paleidžiamos kuo mažiau sužalotos.“ | 24. IA priede įterpiamas šis naujas juodadėmėms menkėms I ir IIb zonose skirtas įrašas: „Rūšis: | Juodadėmė menkė Melanogrammus aeglefinus | Zona: | I ir IIb zonos HAD/1/2B. | ES | 5 121 | (1) (2) | Mokslinėmis rekomendacijomis pagrįstas BLSK Reglamento (EB) Nr. 847/96 3 straipsnis netaikomas. Netaikomas Reglamento (EB) Nr. 847/96 4 straipsnis. | BLSK | Netaikoma | (1) Išskyrus Austriją, Belgiją, Bulgariją, Čekiją, Daniją, Estiją, Graikiją, Italiją, Kiprą, Latviją, Lietuvą, Liuksemburgą, Maltą, Nyderlandus, Rumuniją, Slovakiją, Slovėniją, Suomiją, Švediją ir Vengriją. (2) Skiriant juodadėmių menkių, kurias Sąjungai leidžiama sužvejoti Špicbergeno ir Lokių salos zonoje, išteklių dalį, griežtai laikomasi 1920 m. Paryžiaus sutartyje nustatytų teisių ir įpareigojimų.“ | 25. IA priede norveginiams omarams VII zonoje skirtas įrašas pakeičiamas taip: „Rūšis: | Norveginis omaras Nephrops norvegicus | Zona: | VII (NEP/07.) | Ispanija | 1 306 | (1) | Mokslinėmis rekomendacijomis pagrįstas BLSK Taikomas šio reglamento 13 straipsnis. | Prancūzija | 5 291 | (1) | Airija | 8 025 | (1) | Jungtinė Karalystė | 7 137 | (1) | ES | 21 759 | (1) | BLSK | 21 759 | (1) | (1) Iš kurių ne daugiau kaip toliau nurodytos kvotos gali būti sužvejota VII zonoje (Porcupine pakrantė – 16 padalinys) (NEP/*07U16): | Ispanija | 377 | Prancūzija | 241 | Airija | 454 | Jungtinė Karalystė | 188 | ES | 1 260" | 26. ID priedas papildomas tokiu įrašu: „Rūšis: | Atlantinis silkiaryklis Lamna nasus | Zona: | Viduržemio jūros regionas (POR/AE045W) | ES | 0 | (1) | BLSK | 0 | (1) | (1) Šių rūšių sužvejotos žuvys iš karto paleidžiamos kuo mažiau sužalotos.“ | 27. IIa priedo 1 priedėlis iš dalies keičiamas taip: 28. b lentelėje Vokietijai (DE) skirta skiltis pakeičiama taip: Reglamentuojamas įrankis | „DE | TR1 | 1 166 735 | TR2 | 436 666 | TR3 | 257 | BT1 | 29 271 | BT2 | 1 525 679 | GN | 224 484 | GT | 467 | LL | 0“ | 29. d lentelėje Vokietijai (DE), Airijai (IE) ir Jungtinei Karalystei (UK) skirtos skiltys pakeičiamos taip: Reglamentuojamas įrankis | „DE | IE | UK | TR1 | 12 427 | 107 088 | 1 377 697 | TR2 | 0 | 479 043 | 3 914 022 | TR3 | 0 | 273 | 16 027 | BT1 | 0 | 0 | 117 544 | BT2 | 0 | 3 801 | 4 626 | GN | 35 442 | 5 697 | 213 454 | GT | 0 | 1 953 | 145 | LL | 0 | 4 250 | 630 040“ | 2 straipsnis Reglamento (EB) Nr. 754/2009 pakeitimai Reglamento (EB) Nr. 754/2009 1 straipsnis iš dalies keičiamas taip: a) c, d ir f punktai išbraukiami; b) pridedamas toks h punktas: „h) su Airijos vėliava plaukiojančių laivų, kurie Airijos 2011 m. kovo 11 d. prašyme nurodytą žvejybą į vakarus nuo Škotijos, Reglamento (EB) Nr. 43/2009 III priedo 6.1 punkte nurodytame rajone, vykdo dugniniais tralais, kurių kvadratinės tinklinio audinio akys yra 120 mm arba didesnės, o kituose rajonuose į vakarus nuo Škotijos – dugniniais tralais, kurių audinio tinklinės akies dydis yra 100 mm, grupei.“ 3 straipsnis Šis reglamentas įsigalioja kitą dieną po jo paskelbimo Europos Sąjungos oficialiajame leidinyje . 1 straipsnio 1, 2, 3, 4 ir 5 dalys taikomos nuo 2011 m. sausio 1 d. 1 straipsnio 6 dalis ir 2 straipsnis taikomi nuo 2011 m. vasario 1 d. Šis reglamentas privalomas visas ir tiesiogiai taikomas visose valstybėse narėse. Priimta Tarybos vardu Pirmininkas [1] Nuoroda, kurią reikės įtraukti. [2] 2011 m. sausio 18 d. Tarybos reglamentas (ES) Nr. 57/2011, kuriuo 2011 metams nustatomos tam tikrų žuvų išteklių ir žuvų išteklių grupių žvejybos galimybės, taikomos ES vandenyse žvejojantiems laivams ir kai kuriuose ES nepriklausančiuose vandenyse žvejojantiems ES laivams, OL L 24, 2011 1 27, p. 1–125. [3] Tarybos reglamentas (EB) Nr. 754/2009 2009 m. liepos 27 d. kuriuo leidžiama tam tikrų grupių laivams netaikyti Reglamento (EB) Nr. 1342/2008 III skyriuje nustatytos žvejybos pastangų sistemos, OL L 214, 2009 8 19, p. 16–17.